CELEX: 31999D0501
Language: el
Date: 1999-07-01 00:00:00
Title: 1999/501/ΕΚ: Απόφαση της Επιτροπής, της 1ης Ιουλίου 1999, για την ενδεικτική κατανομή, ανά κράτος μέλος, των πιστώσεων αναλήψεων υποχρεώσεων, στο πλαίσιο του στόχου αριθ. 1 των διαρθρωτικών ταμείων, για την περίοδο 2000 έως 2006 [κοινοποιηθείσα υπό τον αριθμό Ε(1999) 1769]

Avis juridique important

|

31999D0501

1999/501/ΕΚ: Απόφαση της Επιτροπής, της 1ης Ιουλίου 1999, για την ενδεικτική κατανομή, ανά κράτος μέλος, των πιστώσεων αναλήψεων υποχρεώσεων, στο πλαίσιο του στόχου αριθ. 1 των διαρθρωτικών ταμείων, για την περίοδο 2000 έως 2006 [κοινοποιηθείσα υπό τον αριθμό Ε(1999) 1769]  

Επίσημη Εφημερίδα αριθ. L 194 της 27/07/1999 σ. 0049 - 0052

ΑΠΟΦΑΣΗ ΤΗΣ ΕΠΙΤΡΟΠΗΣτης 1ης Ιουλίου 1999για την ενδεικτική κατανομή, ανά κράτος μέλος, των πιστώσεων αναλήψεων υποχρεώσεων, στο πλαίσιο του στόχου αριθ. 1 των διαρθρωτικών ταμείων, για την περίοδο 2000 έως 2006[κοινοποιηθείσα υπό τον αριθμό Ε(1999) 1769](1999/501/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί των γενικών διατάξεων για τα διαρθρωτικά ταμεία(1), και ιδίως το άρθρο 7 παράγραφος 3, πρώτο εδάφιο,Εκτιμώντας(1) ότι το άρθρο 1 του κανονισμού (ΕΚ) αριθ. 1260/1999 ορίζει, στο πρώτο εδάφιο, στο σημείο 1, ότι ο στόχος αριθ. 1 των διαρθρωτικών ταμείων αποσκοπεί στην προώθηση της ανάπτυξης και της διαρθρωτικής προσαρμογής των αναπτυξιακά καθυστερημένων περιφερειών·(2) ότι το άρθρο 7 παράγραφος 2, δεύτερο εδάφιο του κανονισμού (ΕΚ) αριθ. 1260/1999 ορίζει ότι το 69,7 % των χρηματοδοτήσεων των διαρθρωτικών ταμείων θα διατεθούν στο στόχο αριθ. 1, συμπεριλαμβανομένου 4,3 % για μεταβατική στήριξη·(3) ότι το άρθρο 7 παράγραφος 3, πρώτο εδάφιο του κανονισμού (ΕΚ) αριθ. 1260/1999 ορίζει ότι, η Επιτροπή καταρτίζει, με διαφανείς διαδικασίες, ενδεικτικές κατανομές κατά κράτος μέλος των διαθέσιμων πιστώσεων υποχρεώσεων για τον προγραμματισμό των ετών 2000 έως 2006, λαμβάνοντας πλήρως υπόψη, για τους στόχους αριθ. 1 και αριθ. 2, ένα ή περισσότερα από τα αντικειμενικά κριτήρια τα οποία είναι ανάλογα εκείνων της προηγούμενης περιόδου που καλύπτονται από τον κανονισμό (ΕΟΚ) αριθ. 2052/88 του Συμβουλίου, της 24ης Ιουνίου 1988, για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων(2), όπως τροποποιήθηκε τελευταία με τον κανονισμό (ΕΚ) αριθ. 3193/943(3), δηλαδή, τον επιλέξιμο πληθυσμό, την ευημερία σε περιφερειακό και σε εθνικό επίπεδο και τη σχετική σοβαρότητα των διαρθρωτικών προβλημάτων, ιδίως το επίπεδο ανεργίας·(4) ότι το άρθρο 7 παράγραφος 3, τρίτο εδάφιο του κανονισμού (ΕΚ) αριθ. 1260/1999 ορίζει ότι στις περιπτώσεις των στόχων αριθ. 1 και 2, στην εν λόγω κατανομή γίνεται διάκριση των πιστώσεων που διατίθενται για περιφέρειες και περιοχές οι οποίες τυγχάνουν μεταβατικής στήριξης, ότι οι πιστώσεις αυτές διατίθενται σύμφωνα με τα κριτήρια του πρώτου εδαφίου της ιδίας παραγράφου και ότι η ετήσια κατανομή των πιστώσεων αυτών ακολουθεί σταδιακή μείωση από την 1 η Ιανουαρίου 2000 και θα είναι μικρότερη το 2000 σε σχέση με το 1999· ότι η μορφή της μεταβατικής στήριξης μπορεί να διαμορφωθεί ανάλογα με τις ειδικές ανάγκες των επι μέρους περιφερειών και ότι η Επιτροπή έλαβε υπόψη τα αιτήματα που εξέφρασαν, σχετικά με το θέμα αυτό, τα κράτη μέλη, με δεδομένη την ετήσια κατανομή των πόρων των διαρθρωτικών ταμείων, που αναφέρεται στο παράρτημα του κανονισμού (ΕΚ) αριθ. 1260/1999·(5) ότι το άρθρο 7 παράγραφος 4, πρώτο εδάφιο του κανονισμού (ΕΚ) αριθ. 1260/1999 ορίζει ότι, στο πλαίσιο του στόχου αριθ. 1, έχει καταρτιστεί ένα πρόγραμμα ενίσχυσης της ειρηνευτικής διαδικασίας στη Βόρεια Ιρλανδία (PEACE), για τα έτη 2000 έως 2004, προς όφελος της Βόρειας Ιρλανδίας και των παραμεθόριων περιφερειών της Ιρλανδίας με όρους ιδίους με αυτούς του προγράμματος για την περίοδο 1994 έως 1999·(6) ότι το άρθρο 7 παράγραφος 4, δεύτερο εδάφιο του κανονισμού (ΕΚ) αριθ. 1260/1999 ορίζει ότι, στο πλαίσιο του στόχου αριθ. 1, έχει καταρτιστεί, για την περίοδο 2000 έως 2006, ειδικό πρόγραμμα ενίσχυσης για τις σουηδικές περιφέρειες του επιπέδου NUTS ΙΙ, οι οποίες δεν καλύπτονται από τον κατάλογο που προβλέπεται στο άρθρο 3 παράγραφος 2 του εν λόγω κανονισμού και οι οποίες πληρούν τα κριτήρια που προβλέπονται του άρθρου 2 του πρωτοκόλλου αριθ. 6 της πράξης προσχώρησης της Αυστρίας, της Σουηδίας και της Φινλανδίας(4)·(7) ότι η δήλωση της Επιτροπής που επισυνάπτεται στα πρακτικά του Συμβουλίου της 21 Ιουνίου 1999 αναφέρει τη μέθοδο που θα χρήσιμοποιήσει η Επιτροπή για να αποφασίσει, σύμφωνα με το άρθρο 7 παράγραφος 3, πρώτο εδάφιο του κανοιτμού (ΕΚ) αριθ. 1260/1999, σχετικά με την ενδεικτική κατανομή, μεταξύ των κρατών μελών, των πιστώσεων στο πλαίσιο του στόχου αριθ. 1·(8) ότι, λαμβάνοντας υπόψη την εν λόγω μέθοδο, το Ευρωπαϊκό Συμβούλιο του Βερολίνου της 24ης και 25ης Μαρτίου 1999 καθόρισε, στην παράγραφο 44, στοιχεία α), β), γ), ε), στ), η), λ) και ι) των συμπερασμάτων της προεδρίας, τα ποσά που αφορούν ειδικές καταστάσεις για την περίοδο 2000 έως 2006,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τά ενδεικτικά ποσά, ανά κράτος μέλος, των πιστώσεων αναλήψεων υποχρεώσεων στο πλαίσιο του στόχου αριθ. 1, για την περίοδο 2000 έως 2006, συμπεριλαμβανομένου του προγράμματος PEACE και του ειδικού προγράμματος για τις σουηδικές περιφέρειες, είναι εκείνα που αναφέρονται στο παράρτημα Ι.Άρθρο 2Τα ενδεικτικά ποσά, ανά κράτος μέλος και ανά έτος αναλήψεων υποχρεώσεων για τη μεταβατική στήριξη στο πλαίσιο του στόχου αριθ. 1, για την περίοδο 2000 έως 2006, είναι εκείνα που αναφέρονται στο παράρτημα ΙΙ.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 1η Ιουλίου 1999.Για την ΕπιτροπήMonika WULF-MATHIESΜέλος της Επιτροπής(1) ΕΕ L 161 της 26.6.1999, σ. 1.(2) ΕΕ L 185 της 15.7.1988, σ. 9.(3) ΕΕ L 337 της 24.12.1994, σ. 11.(4) ΕΕ L 1 της 1.1.1995, σ. 11.ΠΑΡΑΡΤΗΜΑ IΕνδεικτική κατανομή, ανά κράτος μέλος, των πιστώσεων αναλήψεως υποχρεώσεων, στο πλαίσιο του στόχου αριθ. 1 των διαρθρωτικών ταμείων, για την περίοδο 2000 έως 2006>ΘΕΣΗ ΠΙΝΑΚΑ>ΠΑΡΑΡΤΗΜΑ IIΕνδεικτική κατανομή, ανά κράτος μέλος, των πιστώσεων αναλήψεων υποχρεώσεων, στο πλαίσιο του στόχου αριθ. 1 των διαρθρωτικών ταμείων, για την περίοδο 2000 έως 2006>ΘΕΣΗ ΠΙΝΑΚΑ>